ਟ੍ਰਾਂਜ਼ਿਸ਼ਨ (ਤਬਦੀਲੀ): ਸਕੂਲ ਜਾਣਾ ਸ਼ੁਰੂ ਕਰਨ ਲਈ ਇੱਕ ਸਕਾਰਾਤਮਕ ਸ਼ੁਰੂਆਤ

ਪਰਿਵਾਰਾਂ ਲਈ ਸੂਚਨਾ ਪੱਤਰ

**ਤੁਹਾਡੇ ਅਤੇ ਤੁਹਾਡੀ ਔਲਾਦ ਦੇ ਇਸ ਸਾਲ ਆਪਣੇ ਆਪ ਨੂੰ ਸਥਾਪਤ ਕਰਨ ਦੌਰਾਨ ਅਜਿਹਾ ਲੱਗ ਸਕਦਾ ਹੈ ਕਿ ਸਕੂਲ ਜਾਣਾ ਸ਼ੁਰੂ ਕਰਣ ਵਿੱਚ ਅਜੇ ਬਹੁਤ ਸਮਾਂ ਹੈ। ਸਕੂਲ ਜਾਣਾ ਸ਼ੁਰੂ ਕਰਨਾ ਚੁਨੌਤੀਪੂਰਣ ਅਤੇ ਰਚਕ, ਦੋਵੇਂ ਤਰ੍ਹਾਂ ਹੋ ਸਕਦਾ ਹੈ ਅਤੇ ਇਹ ਸੂਚਨਾ ਪੱਤਰ ਇਸ ਸਬੰਧੀ ਕੁੱਝ ਜਾਣਕਾਰੀ ਪੇਸ਼ ਕਰਦਾ ਹੈ ਕਿ ਤੁਹਾਡੀ ਔਲਾਦ ਦਾ ਅਰਲੀ ਚਾਇਲਡਹੁਡ ਪ੍ਰੋਗਰਾਮ ਸਾਲ ਦੇ ਅੱਗੇ ਵਧਣ ਦੇ ਨਾਲ-ਨਾਲ ਕਿਸ ਪ੍ਰਕਾਰ ਸਕੂਲ ਲਈ ਟਰਾਂਜ਼ਿਸ਼ਨ ਕਰਨ ਵਿੱਚ ਤੁਹਾਡੀ ਅਤੇ ਤੁਹਾਡੀ ਔਲਾਦ ਦੀ ਸਹਾਇਤਾ ਕਰੇਗਾ।**

ਤੁਹਾਡੀ ਔਲਾਦ ਪਹਿਲਾਂ ਹੀ ਜੀਵਨ ਵਿੱਚ ਕਈ ਛੋਟੀਆਂ-ਵੱਡੀਆਂ ਟ੍ਰਾਂਜ਼ਿਸ਼ਨਾਂ (ਤਬਦੀਲੀਆਂ) ਦਾ ਅਨੁਭਵ ਕਰ ਚੁੱਕੀ ਹੈ। ਤੁਹਾਡੀ ਔਲਾਦ ਨਵੇਂ ਜਾਂ ਘੱਟ ਵਾਕਫ਼ ਵਾਤਾਵਰਣ (ਉਦਾਹਰਣ ਵਜੋਂ: ਜਦੋਂ ਤੁਸੀ ਛੁੱਟੀਆਂ ਤੇ ਜਾਂਦੇ ਹੋ, ਉਸਨੂੰ ਚਾਇਲਡ ਕੇਅਰ ਜਾਂ ਕਿੰਡਰਗਾਰਟਨ ਲੈ ਜਾਣਾ ਸ਼ੁਰੂ ਕਰਦੇ ਹੋ, ਪਲੇ ਡੇਟਸ ਤੇ ਲੈ ਜਾਂਦੇ ਹੋ, ਇੱਥੇ ਤੱਕ ਕਿ ਇੱਕ ਗਤੀਵਿਧੀ ਜਾਂ ਨੇਮੀ ਪ੍ਰੋਗ੍ਰਾਮ ਤੋਂ ਕਿਸੇ ਦੂਜੀ ਗਤੀਵਿਧੀ ਜਾਂ ਨੇਮੀ ਪ੍ਰੋਗ੍ਰਾਮ ਵਿੱਚ ਟਰਾਂਜ਼ਿਸ਼ਨ ਕਰਦੇ ਹੋ) ਨੂੰ ਲੈ ਕੇ ਕਿਵੇਂ ਪ੍ਰਤੀਕਿਰਆ ਕਰਦੀ ਹੈ, ਇਹ ਦਰਸਾਉਂਦਾ ਹੈ ਕਿ ਤੁਹਾਡੀ ਔਲਾਦ ਨਵੀਆਂ ਪਰਿਸਥਿਤੀਆਂ ਵਿੱਚ ਕਿਵੇਂ ਪ੍ਰਤੀਕਿਰਆ ਕਰਦੀ ਹੈ ਅਤੇ ਇਸ ਵਿੱਚ ਉਨ੍ਹਾਂ ਦੀ ਸਹਾਇਤਾ ਸਭ ਤੋਂ ਚੰਗੇ ਢੰਗ ਨਾਲ ਕਿਵੇਂ ਕਰਨੀ ਚਾਹੀਦੀ ਹੈ।

# ਸਕੂਲ ਜਾਣਾ ਸ਼ੁਰੂ ਕਰਨ ਲਈ ਇੱਕ ਸਕਾਰਾਤਮਕ ਸ਼ੁਰੂਆਤ ਕਿਉਂ ਮਹੱਤਵਪੂਰਣ ਹੈ?

ਸਕੂਲ ਜਾਣਾ ਸ਼ੁਰੂ ਕਰਣ ਲਈ ਇੱਕ ਸਕਾਰਾਤਮਕ ਸ਼ੁਰੂਆਤ ਨਾਲ ਤੁਹਾਡੀ ਔਲਾਦ ਲਈ ਟ੍ਰਾਂਜ਼ਿਸ਼ਨ ਅਤੇ ਇਸਤੋਂ ਕਿਤੇ ਵੱਧ ਹੋਰ, ਦੋਹਾਂ ਪਰਿਸਥਿਤੀਆਂ ਵਿੱਚ ਸਿੱਖਿਆ ਅਤੇ ਕਲਿਆਣ ਦੇ ਬਿਹਤਰ ਨਤੀਜਾ ਸਾਮ੍ਹਣੇ ਆਉਂਦੇ ਹਨ। ਇਸ ਨਾਲ ਤੁਹਾਡੀ ਔਲਾਦ ਲਈ ਸਿੱਖਣ ਅਤੇ ਵਿਕਾਸ ਕਰਣ ਦੀ ਨਿਰੰਤਰਤਾ ਦਾ ਸਮਰਥਨ ਕਰਨ ਵਿੱਚ ਮਦਦ ਮਿਲਦੀ ਹੈ ਅਤੇ ਇਹ ਉਨ੍ਹਾਂ ਨੂੰ ਸੁਰੱਖਿਅਤ, ਭਰੋਸੇਮੰਦ ਅਤੇ ਨਵੇਂ ਲੋਕਾਂ ਅਤੇ ਸਥਾਨਾਂ ਨਾਲ ਜੁਡ਼ੇ ਹੋਣਾ ਮਹਿਸੂਸ ਕਰਨ ਵਿੱਚ ਸਹਾਇਤਾ ਦਿੰਦੀ ਹੈ।

# ਆਪਣੀ ਔਲਾਦ ਨੂੰ ਸਕੂਲ ਵਿੱਚ ਦਾਖਲ ਕਰਾਉਣਾ

ਜਿਆਦਾਤਰ ਪ੍ਰਾਈਮਰੀ ਸਕੂਲ ਬੱਚਿਆਂ ਦੇ ਸਕੂਲ ਜਾਣਾ ਸ਼ੁਰੂ ਕਰਨ ਤੋਂ ਪਿਛਲੇ ਸਾਲ ਮਈ ਵਿੱਚ ਆਪਣੇ ਦਾਖਲੇ ਦੀ ਪ੍ਰਕ੍ਰਿਆ ਸ਼ੁਰੂ ਕਰਦੇ ਹਨ। ਜਦੋਂ ਤੁਸੀ ਆਪਣ**ੀ** ਔਲਾਦ ਨੂੰ ਸਕੂਲ ਵਿੱਚ ਦਾਖਲ ਕਰਾਉਂਦੇ ਹੋ, ਤਾਂ ਤੁਸੀ ਟ੍ਰਾਂਜ਼ਿਸ਼ਨ ਟੂ ਸਕੂਲ ਪ੍ਰੋਗ੍ਰਾਮਾਂ ਅਤੇ ਗਤੀਵਿਧੀਆਂ ਰਾਹੀਂ ਸਕੂਲ ਬਾਰੇ ਜਾਣਨ ਦੇ ਮੋਕੀਆਂ ਦਾ ਜਿਆਦਾ ਤੋਂ ਜਿਆਦਾ ਲਾਭ ਲੈ ਸਕਦੇ ਹੋ। ਸਭ ਤੋਂ ਕਾਰਗਰ ਟ੍ਰਾਂਜ਼ਿਸ਼ਨ ਪ੍ਰੋਗਰਾਮ ਸਾਲ ਦੇ ਅੰਤ ਤੋਂ ਬਹੁਤ ਪਹਿਲਾਂ ਸ਼ੁਰੂ ਹੋ ਕੇ ਸਕੂਲ ਸ਼ੁਰੂ ਹੋਣ ਦੇ ਪਹਿਲੇ ਕੁੱਝ ਦਿਨਾਂ ਦੇ ਕਾਫ਼ੀ ਬਾਅਦ ਤੱਕ ਚਲਦੇ ਹਨ।

# ਟ੍ਰਾਂਜ਼ਿਸ਼ਨ ਟੂ ਸਕੂਲ ਪ੍ਰੋਗ੍ਰਾਮ ਅਤੇ ਗਤੀਵਿਧੀਆਂ

ਟ੍ਰਾਂਜ਼ਿਸ਼ਨ ਟੂ ਸਕੂਲ ਪ੍ਰੋਗ੍ਰਾਮਾਂ ਅਤੇ ਗਤੀਵਿਧੀਆਂ ਵਿੱਚ ਭਾਗ ਲੈਣ ਨਾਲ ਤੁਹਾਨੂੰ ਅਤੇ ਤੁਹਾਡੀ ਔਲਾਦ ਨੂੰ ਇਸ ਗੱਲ ਦੀ ਬਿਹਤਰ ਸੱਮਝ ਪ੍ਰਾਪਤ ਹੋਣ ਵਿੱਚ ਮਦਦ ਮਿਲੇਗੀ ਕਿ ਸਕੂਲ ਕਿਸ ਤਰ੍ਹਾਂ ਦਾ ਹੋਵੇਗਾ ਅਤੇ ਨਾਲ ਹੀ ਇਸਤੋਂ ਤੁਹਾਨੂੰ ਅਤੇ ਤੁਹਾਡੀ ਔਲਾਦ ਨੂੰ ਸਕੂਲ ਆਣ ਵਾਲੇ ਹੋਰ ਬੱਚਿਆਂ ਅਤੇ ਪਰਿਵਾਰਾਂ ਨਾਲ ਦੋਸਤੀ ਕਰਨ ਵਿੱਚ ਵੀ ਮਦਦ ਮਿਲੇਗੀ।

## ਟ੍ਰਾਂਜ਼ਿਸ਼ਨ ਲਰਨਿੰਗ ਐਂਡ ਡਿਵੇਲਪਮੇਂਟ ਸਟੇਟਮੇਂਟ (ਸਿੱਖਿਆ ਦੀ ਤਬਦੀਲੀ ਅਤੇ ਵਿਕਾਸ ਦਾ ਲਿਖਤੀ ਸਾਰ)

ਤੁਹਾਡੀ ਔਲਾਦ ਦੀ ਅਰਲੀ ਚਾਇਲਡਹੁਡ ਅਧਿਆਪਕਾ *Transition Learning and Development Statement* (ਟ੍ਰਾਂਜ਼ਿਸ਼ਨ ਸਟੇਟਮੇਂਟ – ਤਬਦੀਲੀ ਸੰਬੰਧੀ ਬਿਆਨ) ਲਿਖੇਗੀ। ਇਹ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਤੁਹਾਡੀ ਔਲਾਦ ਦੀਆਂ ਰੂਚੀਆਂ, ਯੋਗਤਾਵਾਂ ਅਤੇ ਕਾਬਲੀਅਤ ਦਾ ਸਾਰ ਦਵੇਗੀ। ਇਸ ਵਿੱਚ ਵਿਅਕਤੀਗਤ ਵਿਧੀਆਂ ਅਤੇ ਸਿੱਖਿਆਂ ਸਬੰਧੀ ਕਾਰਜਨੀਤੀਆਂ ਦੀ ਵੀ ਪਛਾਣ ਕੀਤੀ ਜਾਵੇਗੀ ਤਾਂਜੋ ਤੁਹਾਡੀ ਔਲਾਦ ਦਾ ਸਕੂਲ ਅਤੇ ਪ੍ਰੇਪ ਟੀਚਰ ਛੇਤੀ ਹੀ ਤੁਹਾਡੀ ਔਲਾਦ ਨੂੰ ਜਾਣ ਸਕੇ ਅਤੇ ਉਸਦੇ ਲਈ ਉਚਿਤ ਸਿੱਖਿਆ ਅਤੇ ਪੜ੍ਹਾਉਣ ਦੇ ਪ੍ਰੋਗ੍ਰਾਮਾਂ ਦੀ ਯੋਜਨਾ ਬਣਾ ਸਕੇ।

ਜੇਕਰ ਤੁਸੀ ਆਪਣੀ ਔਲਾਦ ਨੂੰ ਸਕੂਲ ਦੇ ਕੰਮ ਦੇ ਸਮੇਂ ਦੇ ਬਾਅਦ ਦੀ ਦੇਖਭਾਲ (Outside School Hours Care - OSHC) ਸੇਵਾ ਵਿੱਚ ਭੇਜਣ ਦੀ ਯੋਜਨਾ ਬਣਾ ਰਹੇ ਹੋ ਤਾਂ ਟ੍ਰਾਂਜ਼ਿਸ਼ਨ ਸਟੇਟਮੇਂਟ OSHC ਸੇਵਾ ਨੂੰ ਵੀ ਦਿੱਤੀ ਜਾ ਸਕਦੀ ਹੈ। ਟ੍ਰਾਂਜ਼ਿਸ਼ਨ ਸਟੇਟਮੇਂਟ OSHC ਅਧਿਆਪਕਾਂ ਨੂੰ ਤੁਹਾਡੀ ਔਲਾਦ ਦੀਆਂ ਰੂਚੀਆਂ ਲਈ ਯੋਜਨਾ ਬਣਾਉਣ ਵਿੱਚ ਮਦਦ ਕਰਦੀ ਹੈ ਅਤੇ ਅਰਲੀ ਚਾਇਲਡਹੁਡ, ਸਕੂਲ ਅਤੇ OSHC ਵਿੱਚਕਾਰ ਨਿਰੰਤਰਤਾ ਦਾ ਸਮਰਥਨ ਕਰਦੀ ਹੈ।

ਤੁਹਾਡੀ ਔਲਾਦ ਦੇ ਸਕੂਲ ਵਿੱਚ ਟ੍ਰਾਂਜ਼ਿਸ਼ਨ ਕਰਨਾ ਸ਼ੁਰੂ ਕਰਨ ਦੇ ਨਾਲ-ਨਾਲ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਤੁਹਾਡੀ ਔਲਾਦ ਦੀ ਸਿੱਖਿਆ ਨੂੰ ਸੱਮਝਣ, ਇਸ ਵਿੱਚ ਸਹਾਇਤਾ ਦੇਣ, ਇਸਦੇ ਬਾਰੇ ਗੱਲਬਾਤ ਕਰਨ ਅਤੇ ਇਸਦੀ ਵਕਾਲਤ ਕਰਨ ਵਿੱਚ ਤੁਹਾਡੀ ਮਦਦ ਕਰ ਸਕਦੀ ਹੈ। ਤੁਹਾਨੂੰ ਤੁਹਾਡੀ ਔਲਾਦ ਦੀ ਸੰਪੂਰਨ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਦੀ ਕਾਪੀ ਦਿੱਤੀ ਜਾਵੇਗੀ।

ਤੁਹਾਡੀ ਔਲਾਦ ਦੀ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਵਿੱਚ ਤੁਹਾਡੀ ਔਲਾਦ ਬਾਰੇ ਕੁੱਝ ਨਿਜੀ ਜਾਣਕਾਰੀ ਸ਼ਾਮਿਲ ਹੁੰਦੀ ਹੈ, ਇਸ ਵਿੱਚ ਤੁਹਾਡੀ ਔਲਾਦ ਦਾ ਨਾਮ, ਉਸਦੀ ਜਨਮ-ਤਰੀਕ ਅਤੇ ਫੋਟੋ, ਨਾਲ ਹੀ ਤੁਹਾਡਾ ਨਾਮ ਅਤੇ ਸੰਪਰਕ ਵੇਰਵਾ ਸ਼ਾਮਿਲ ਹੁੰਦਾ ਹੈ। ਜੇਕਰ ਉਚਿਤ ਹੋਵੇ ਤਾਂ ਇਸ ਵਿੱਚ ਤੁਹਾਡੀ ਔਲਾਦ ਦੀ ਸਹਾਇਤਾ ਕਰਨ ਵਾਲੇ ਹੋਰ ਅਰਲੀ ਚਾਇਲਡਹੁਡ ਪੇਸ਼ਾਵਰਾਂ ਦੇ ਨਾਮ ਅਤੇ ਸੰਪਰਕ ਵੇਰਵੇ ਵੀ ਸ਼ਾਮਿਲ ਹੋਣਗੇ।

ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਆਮ ਤੌਰ ਤੇ ਟਰਮ 4 ਵਿੱਚ ਲਿਖੀਆਂ ਜਾਂਦੀਆਂ ਹਨ, ਪਰ ਜੇਕਰ ਤੁਹਾਡੀ ਔਲਾਦ ਕਿਸੇ ਅਪਾਹਜਤਾ ਜਾਂ ਵਿਕਾਸ-ਅਵਰੋਧੀ ਰੋਗ ਨਾਲ ਪੀਡ਼ਿਤ ਹੈ, ਤਾਂ ਹੋ ਸਕਦਾ ਹੈ ਕਿ ਤੁਹਾਡੀ ਔਲਾਦ ਦੀ ਅਰਲੀ ਚਾਇਲਡਹੁਡ ਅਧਿਆਪਕਾ ਲੋੜੀਂਦਾ ਸਮਾਵੇਸ਼ੀ ਸਮਰਥਨ ਬਾਰੇ ਤੁਹਾਡੇ ਅਤੇ ਤੁਹਾਡੀ ਔਲਾਦ ਦੇ ਚੁਣੇ ਸਕੂਲ ਨਾਲ ਗੱਲਬਾਤ ਕਰਨ ਦੀ ਸ਼ੁਰੂਆਤ ਦੇ ਤੌਰ ‘ਤੇ ਸਮੇਂ ਤੋਂ ਪਹਿਲਾਂ ਜੂਨ/ਜੁਲਾਈ ਦੇ ਦੌਰਾਨ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਲਿਖੇ।

ਕਿਉਂਕਿ ਤੁਸੀ ਆਪਣੀ ਔਲਾਦ ਬਾਰੇ ਬਹੁਤ ਕੁੱਝ ਜਾਣਦੇ ਹੋ, ਇਸਲਈ ਸਟੇਟਮੇਂਟ ਵਿੱਚ ਤੁਹਾਡਾ ਯੋਗਦਾਨ ਅਹਿਮ ਹੁੰਦਾ ਹੈ। ਤੁਹਾਨੂੰ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਦਾ ਇੱਕ ਹਿੱਸਾ (ਸੈਕਸ਼ਨ) ਪੂਰਾ ਕਰਨ ਲਈ ਸੱਦਾ ਦਿੱਤਾ ਜਾਵੇਗਾ। ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਦੇ ਇਸ ਹਿੱਸੇ ਨੂੰ ਪੂਰਾ ਕਰਨ ਨਾਲ ਸਕੂਲ ਨੂੰ ਇਹ ਜਾਣਨ ਵਿੱਚ ਮਦਦ ਮਿਲੇਗੀ ਕਿ ਉਹ ਤੁਹਾਡੀ ਅਤੇ ਤੁਹਾਡੀ ਔਲਾਦ ਦੀ ਮਦਦ ਕਿਵੇਂ ਕਰ ਸੱਕਦਾ ਹੈ ਤਾਂਜੋ ਸਕੂਲ ਵਿੱਚ ਤੁਹਾਡੇ ਦੋਵਾਂ ਦੀ ਸ਼ੁਰੂਆਤ ਵਧੀਆ ਹੋ ਸਕੇ।

ਇੱਕ ਹਿੱਸਾ ਤੁਹਾਡੀ ਔਲਾਦ ਦੁਆਰਾ ਭਰਨ ਲਈ ਵੀ ਹੁੰਦਾ ਹੈ (ਕਿਸੇ ਬਾਲਗ ਦੀ ਮਦਦ ਨਾਲ, ਜੋ ਤੁਸੀ ਆਪ ਜਾਂ ਅਰਲੀ ਚਾਇਲਡਹੁਡ ਅਧਿਆਪਕਾ ਹੋ ਸਕਦੀ ਹੈ)। ਇਸ ਹਿੱਸੇ ਵਿੱਚ ਆਮ ਤੌਰ ਤੇ ਡਰਾਇੰਗ ਸ਼ਾਮਿਲ ਹੁੰਦੀ ਹੈ ਅਤੇ ਇਸ ਵਿੱਚ ਇਹ ਰਿਕਾਰਡ ਕੀਤਾ ਜਾਂਦਾ ਹੈ ਕਿ ਤੁਹਾਡੀ ਔਲਾਦ ਸਕੂਲ ਵਾਰੇ ਕਿਸ ਗੱਲ ਲਈ ਉਤਸੁਕ ਹੈ ਅਤੇ ਸਕੂਲ ਜਾਣਾ ਸ਼ੁਰੂ ਕਰਨ ਬਾਰੇ ਵਿੱਚ ਉਹ ਕੀ ਸੋਚਦੀ ਹੈ।

## ਤੁਹਾਡੀ ਔਲਾਦ ਦੇ ਸਕੂਲ ਨਾਲ ਸੂਚਨਾ ਦਾ ਆਦਾਨ-ਪ੍ਰਦਾਨ ਕਿਵੇਂ ਕੀਤਾ ਜਾਂਦਾ ਹੈ

2018 ਤੋਂ, ਟ੍ਰਾਂਜ਼ਿਸ਼ਨ ਸਟੇਟਮੇਂਟ *Insight Assessment Platform* (ਆਨਲਾਇਨ ਪਲੇਟਫਾਰਮ ਜਿਸ ਵਿੱਚ ਮੁਲਾਂਕਣ ਸਬੰਧੀ ਟੂਲਸ/ਸਾਧਨ ਸ਼ਾਮਿਲ ਹਨ) ਉੱਤੇ ਹੋਸਟ ਕੀਤੇ ਜਾਣ ਵਾਲੇ ਇੱਕ ਆਨਲਾਇਨ ਟੂਲ ਦੀ ਵਰਤੋਂ ਕਰਕੇ ਪੂਰੀ ਅਤੇ ਸਾਂਝੀ ਕੀਤੀ ਜਾਵੇਗੀ ਅਤੇ ਸੰਭਾਲ ਕੇ ਰੱਖੀ ਜਾਵੇਗੀ। *Insight Assessment Platform* ਉੱਤੇ ਹੋਸਟ ਕੀਤੀ ਜਾਣ ਵਾਲੀ ਸਾਰੀ ਜਾਣਕਾਰੀ ਨੂੰ ਔਸਟ੍ਰੇਲੀਆ ਵਿੱਚ ਸੁਰੱਖਿਅਤ ਤਰੀਕੇ ਨਾਲ ਸੰਭਾਲ ਕੇ ਰੱਖਿਆ ਜਾਂਦਾ ਹੈ।

*Insight Assessment Platform* ਦੀ ਵਰਤੋਂ ਪਹਿਲਾਂ ਤੋਂ ਹੀ ਸਾਰੇ ਵਿਕਟੋਰੀਆਦੇ ਸਰਕਾਰੀ ਸਕੂਲਾਂ ਵਿੱਚ ਕੀਤੀ ਜਾਂਦੀ ਹੈ ਅਤੇ ਇਹ ਸਕੂਲਾਂ ਨੂੰ ਤੁਹਾਡੀ ਔਲਾਦ ਦੇ ਸਿੱਖਿਆ ਅਤੇ ਵਿਕਾਸ ਦਾ ਪੱਕਾ ਰਿਕਾਰਡ ਬਣਾਉਣ ਦੀ ਮਨਜ਼ੂਰੀ ਦਿੰਦਾ ਹੈ। ਹੋ ਸਕਦਾ ਹੈ ਕਿ ਕੁੱਝ ਕੈਥੋਲਿਕ ਅਤੇ ਸੁਤੰਤਰ ਸਕੂਲ ਵੀ *Insight Assessment Platform* ਰਾਹੀਂ ਤੁਹਾਡੀ ਔਲਾਦ ਦੀ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਪ੍ਰਾਪਤ ਕਰਨ ਜਾਂ ਉਨ੍ਹਾਂ ਨੂੰ ਤੁਹਾਡੀ ਔਲਾਦ ਦੀ ਅਰਲੀ ਚਾਇਲਡਹੁਡ ਸੇਵਾ ਤੋਂ ਕਾਗਜ਼ੀ ਜਾਂ ਇਲੇਕਟ੍ਰਾਨਿਕ ਕਾਪੀ ਮਿਲੇ।

ਸਿੱਖਿਆ ਅਤੇ ਸਿਖਲਾਈ ਵਿਭਾਗ (Department of Education and Training) [ਵਿਭਾਗ - Department] ਬਾਹਰੀ ਸੇਵਾ ਪ੍ਰਦਾਤਾਵਾਂ ਨੂੰ ਆਪਣੇ ਕੁਝ ਕੰਮਾਂ ਦਾ ਕਾਂਟ੍ਰੇਕਟ ਦਿੰਦਾ ਹੈ। ਅਜਿਹੀਆਂ ਪਰਿਸਥਿਤੀਆਂ ਵਿੱਚ, ਕਾਂਟ੍ਰੇਕਟ ਦੇਣ ਦੀ ਪ੍ਰਕ੍ਰਿਆ ਦੇ ਭਾਗ ਦੇ ਤੌਰ ‘ਤੇ ਵਿਭਾਗ ਦੁਆਰਾ ਡਾਟਾ ਸੰਬੰਧੀ ਸੁਰੱਖਿਆ ਉਪਾਅ ਲਾਜ਼ਮੀ ਬਣਾਏ ਜਾਂਦੇ ਹਨ। ਵਿਭਾਗ ਨੇ *Insight Assessment Platform* ਦਾ ਗੋਪਨੀਯ ਪ੍ਰਭਾਵ ਮੁਲਾਂਕਣ ਦਾ ਸੰਚਾਲਨ ਕੀਤਾ ਹੈ ਤਾਂਜੋ ਵਿਭਾਗ ਦੀ ਸੂਚਨਾ ਗੋਪਨੀਯਤਾ ਨੀਤੀ [www.education.vic.gov.au/Pages/privacypolicy](http://www.education.vic.gov.au/Pages/privacypolicy) ਦੀ ਪਾਲਣਾ ਕਰਨੀ ਯਕੀਨੀ ਬਣਾਈ ਜਾ ਸਕੇ।

ਵਿਭਾਗ ਟ੍ਰਾਂਜ਼ਿਸ਼ਨ ਸਟੇਟਮੇਂਟਸ ਤੋਂ ਮਿਲੀ ਜਾਣਕਾਰੀ ਅਤੇ ਕੁੱਝ ਸਕੂਲੀ ਦਾਖਲਿਆਂਸੰਬੰਧੀ ਅੰਕੜਿਆਂ ਦੀ ਵਰਤੋਂ ਨਿਗਰਾਨੀ ਅਤੇ ਖੋਜ ਸਬੰਧੀ ਉਦੇਸ਼ਾਂ ਲਈ ਕਰ ਸਕਦਾ ਹੈ। ਇਹ ਜਾਣਕਾਰੀ ਅੰਕੜਾ ਰੂਪ (ਉਦਾਹਰਣ ਵਜੋਂ : ਸੰਖਿਆਵਾਂ ਅਤੇ ਗਰਾਫ) ਵਿੱਚ ਪੇਸ਼ ਕੀਤੀ ਜਾਵੇਗੀ ਅਤੇ ਇਸ ਤੋਂ ਵੱਖ-ਵੱਖ ਬੱਚਿਆਂ ਦੇ ਨਾਮ ਦੀ ਪਛਾਣ **ਨਹੀਂ** ਹੋਵੇਗੀ।

*Insight Assessment Platform* ਬਾਰੇ ਵਧੇਰੀ ਜਾਣਕਾਰੀ ਲਈ, ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਨਾਲ [psts@edumail.vic.gov.au](mailto:psts@edumail.vic.gov.au) ਉੱਤੇ ਸੰਪਰਕ ਕਰੋ।

# ਵਧੇਰੀ ਜਾਣਕਾਰੀ ਲਈ

ਕ੍ਰਿਪਾ ਕਰਕੇ [www.education.vic.gov.au/transitiontoschool](http://www.education.vic.gov.au/transitiontoschool) ਦੇਖੋ

ਇਸ ਦਸਤਾਵੇਜ ਦਾ ਅਨੁਵਾਦ ਕਈ ਭਾਸ਼ਾਵਾਂ ਵਿੱਚ ਕੀਤਾ ਗਿਆ ਹੈ ਜੋ [www.education.vic.gov.au/transitiontoschool](http://www.education.vic.gov.au/transitiontoschool) ਉੱਤੇ ਉਪਲਬਧ ਹਨ।